Veiðiferðin byrjaði þó ekki eins og best var á kosið . Fékk krók í gegnum höndina . Fyrsti dagur á strandveiðum gekk vel hjá Ritu SH frá Grundarfirði ef litið er á aflabrögðin . Jóhann Haukur Þorsteinsson rær á Ritu og var hann fljótur að ná í skammtinn sinn , að því er fram kemur í nýjustu Fiskifréttum . Haraldur Guðjónsson , ljósmyndari Fiskifrétta , slóst með í för og tók meðfylgjandi myndir . Veiðiferðin byrjaði þó ekki eins og Jóhann hefði kosið því hann fékk krók í gegnum höndina og þurfti að snúa til lands og láta hlúa að sér . Þar var hann deyfður og krókurinn fjarlægður . Aftur var haldið til veiða eins og ekkert hefði í skorist . Aflinn var nánast eingöngu vænn og góður þorskur en einstaka ufsatittir slæddust með .